**Molėtų rajono savivaldybės taryba**

**SPRENDIMAS**

**Dėl MOLĖTŲ R. SUGINČIŲ PAGRINDINĖS MOKYKLOS**

**REORGANIZAVIMO, REORGANIZAVIMO SĄLYGŲ APRAŠO IR MOLĖTŲ R. ALANTOS GIMNAZIJOS NUOSTATŲ PATVIRTINIMO**

2022 m. gegužės    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 1 ir 4 punktais, 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 11, 21 punktais, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Molėtų rajono savivaldybės bendrojo ugdymo mokyklų tinklo pertvarkos 2022–2026 metams bendruoju planu, patvirtintu Molėtų rajono savivaldybės tarybos 2022 m. vasario 24 d. sprendimu Nr. B1-26 „Dėl Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrojo plano patvirtinimo“,ir Molėtų rajono savivaldybės tarybos 2022 m. balandžio d. sprendimu Nr. B1- „Dėl sutikimo reorganizuoti Molėtų r. Suginčių pagrindinę mokyklą“,

Molėtų rajono savivaldybės taryba n u s p r e n d ž i a:

1. Iki 2022 m. rugpjūčio 31 d. reorganizuoti Molėtų r. Suginčių pagrindinę mokyklą, prijungiant ją prie Molėtų r. Alantos gimnazijos, kuri kaip juridinis asmuo po reorganizacijos tęs veiklą ir turės Suginčių skyrių, o Molėtų r. Suginčių pagrindinė mokykla baigs veiklą.

2. Nustatyti, kad:

2.1. po reorganizavimo veiksianti biudžetinė įstaiga – Molėtų r. Alantos gimnazija vykdys priešmokyklinio, pradinio, pagrindinio, vidurinio bei neformaliojo vaikų švietimo programas;

2.2. Molėtų r. Alantos gimnazijos Suginčių skyrius vykdys pradinio, pagrindinio ugdymo pirmosios dalies bei neformaliojo vaikų švietimo programas.

3. Patvirtinti pridedamus:

3.1. Molėtų r. Suginčių pagrindinės mokyklos reorganizavimo prijungimo būdu prie Molėtų r. Alantos gimnazijos sąlygų aprašą;

3.2. po reorganizavimo tęsiančios veiklą Molėtų r. Alantos gimnazijos nuostatus.

4. Įpareigoti Molėtų r. Suginčių pagrindinės mokyklos laikinai einančią pareigas direktorę Zitą Žvinienę:

4.1. ne vėliau kaip per vieną mėnesį nuo šio sprendimo priėmimo dienos raštu pranešti kiekvienam mokyklos mokiniui apie mokyklos reorganizavimą;

4.2. teisės aktų nustatyta tvarka išregistruoti Molėtų r. Suginčių pagrindinę mokyklą valstybės įmonės Registrų centro Utenos filiale iki 2022 m. rugpjūčio 31 d.

5. Įgalioti Molėtų r. Alantos gimnazijos direktorę Dalią Skebienę:

5.1. pasirašyti Molėtų r. Alantos gimnazijos nuostatus;

5.2. įvykdžius reorganizavimą ne vėliau kaip iki 2022 m. rugsėjo 1 d. įregistruoti nuostatus Juridinių asmenų registre.

6. Pripažinti netekusiais galios:

6.1. Molėtų rajono savivaldybės tarybos 2021 m. liepos 29 d. sprendimo Nr. B1-193 „Dėl pakeistų Molėtų r. Alantos gimnazijos nuostatų patvirtinimo“ 1 punktą nuo šiuo sprendimu (3.2 punktas) patvirtintų nuostatų įregistravimo Juridinių asmenų registre;

6.2. Molėtų rajono savivaldybės tarybos 2014 m. birželio 12 d. sprendimo Nr. B1-114 „Dėl Molėtų r. Suginčių vidurinės mokyklos struktūros pertvarkymo, pavadinimo pakeitimo ir Molėtų r. Suginčių pagrindinės mokyklos nuostatų patvirtinimo“ 3 punktą nuo šiuo sprendimu (3.2 punktas) patvirtintų nuostatų įregistravimo Juridinių asmenų registre.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras